120. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε/5981 της 25 Απρ./8 Μαΐου 1979 (ΦΕΚ Β΄ 436) Περί των εκπαιδευτικών εκδρομών των μαθητών των Δημοσίων και Ιδιωτικών Σχολών και Λυκείων της Τεχνικής και Επαγγελματικής Εκπαιδεύσεως. Έχοντας υπόψη: 1)Την ανάγκη πραγματοποιήσεως εκπαιδευτικών εκδρομών από τους μαθητές της Τεχνικής και Επαγγελματικής Εκπαιδεύσεως. 2)Την υπ’ αριθ. Φ.435.29/238/43244/28.4.1975 (ΦΕΚ 493, τ.Β΄) απόφαση «περί Σχολικών Εκδρομών Μέσων και Κατωτέρων Δημοσίων και Ιδιωτικών Σχολών» 3)Την υπ’ αριθ. 119960/1978 απόφαση «περί αναθέσεως εξουσίας υπογραφής κλπ.», αποφασίζουμε: Ορίζουμε τα των εκπαιδευτικών εκδρομών των μαθητών των Δημοσίων και Ιδιωτικών Σχολών και Λυκείων της Τεχνικής και Επαγγελματικής Εκπαιδεύσεως, ως ακολούθως: Κατά την διάρκεια του διδακτικού έτους δύνανται να πραγματοποιούνται από τους μαθητές όλων των Σχολών μονοήμερες ή πολυήμερες εκπαιδευτικές εκδρομές, με τις κατωτέρω ρυθμίσεις: Α΄.1.α)Μονοήμερες (χωρίς διανυκτέρευση) και μέχρι 2 οποτεδήποτε από τους μαθητές όλων των Σχολών και τάξεων. β)Πολυήμερες, διαρκείας 5 ημερών, μία φορά το χρόνο στο εσωτερικό της χώρας, από μαθητές των τελευταίων τάξεων όλων των Σχολών, κατά το από 10/4-15/5 χρονικό διάστημα. Με την Ε3/191/28 Φεβρ.–15 Μαρτ. 1984 (ΦΕΚ Β΄ 149) απόφ. Υπ. Παιδείας ορίστηκε ότι οι άνω πολυήμερες εκδρομές πραγματοποιούνται μέσα στο μήνα Απρίλιο και ότι εφαρμόζονται «συμπληρωματικά» για τις εκδρομές των σχολείων της μέσης Τ.Ε.Ε., οι αριθ. 236.1/1/38597/1-4-78, 236.1/20/Γ2/ 167/17-2-82 και 236.1/3/Γ2/205/28-1-83 εγκύκλιοι του ΥΠΕΠΘ που ισχύουν για τις εκδρομές των σχολείων της μέσης γενικής εκπαίδευσης καθώς και οι αποφάσεις ή εγκύκλιοι που θα εκδοθούν μελλοντικά για το ίδιο θέμα». Με την Ε3/46/25 Ιαν.-1 Φεβρ. 1985 (ΦΕΚ Β΄ 56) απόφ. Υπ. Εθν. Παιδείας και Θρησκευμάτων ορίστηκε ότι οι άνω πολυήμερες εκδρομές πραγματοποιούνται από 28 Μαρτ. έως 3 Μαΐου (διόρθ. σφαλμ. στο ΦΕΚ Β΄ 267/9 Μαΐου 1985). 2.α)Οι ανωτέρω εκδρομές πραγματοποιούνται μετά από απόφαση που λαμβάνεται από το Σύλλογο των Καθηγητών δεκαπέντε ημέρες προ της πραγματοποιήσεώς των και μετά από έγκριση των αρμοδίων οργάνων, τα οποία στην περίπτωση αυτή είναι ο Γενικός Επιθεωρητής για τις εντός του Νομού που λειτουργεί η Σχολή και ο Νομάρχης για τις υπόλοιπες περιπτώσεις. β)Στην απόφαση του Συλλόγου, ορίζονται απαραιτήτως ο αρχηγός και οι συνοδοί εκπαιδευτικοί της εκδρομής, ή ημερομηνία, ο τόπος, ο σκοπός, ως και κάθε λεπτομέρεια προγραμματισμού, ώστε να επιτυγχάνεται η ασφαλής διακίνηση και να εκπληρώνεται ο σκοπός της εκδρομής, που κατά κύριο λόγο είναι εκπαιδευτικός και μορφωτικός. 3.α)Για τη έγκριση εκδρομής απαιτείται και αναφορά του Διευθυντή της Σχολής, ότι οι γονείς όλων των μαθητών που θα λάβουν μέρος στην εκδρομή, εγκρίνουν τη συμμετοχή των παιδιών του. β)Για κάθε εκδρομή ορίζεται ο αρχηγός και ανά 40 μαθητές ένας συνοδός εκπαιδευτικός. γ)Δεν πραγματοποιείται εκδρομή τάξεως ή Σχολής, αν δεν δηλώσουν συμμετοχή τα 3/4 του αριθμού της τάξεως ή της Σχολής, ούτε αναλαμβάνεται δέσμευση πριν από την τελική έγκριση της εκδρομής σε ότι αφορά μίσθωση πούλμαν κλπ. Σε αντίθετη περίπτωση δύναται η αρμοδία για την έγκριση της εκδρομής. Αρχή να αποκλείσει την πραγματοποίησή της. δ)Είναι δυνατή η πραγματοποίηση εκδρομής σε άλλη ημερομηνία από εκείνη που ορίστηκε, εφ’ όσον οι λόγοι αδυναμίας πραγματοποιήσεως της κατά την ημέραν που εγκρίθηκε, κρίνονται από το Σύλλογο των καθηγητών, ότι δικαιολογούν την αναβολή της. Σε τέτοια περίπτωση, όπως και σε κάθε άλλη μεταβολή, ενημερώνεται ο Γενικός Επιθεωρητής από τον Διευθυντή της Σχολής. ε)Για την εφαρμογή του προγράμματος της εκδρομής, όπως καταρτίσθηκε από το Σύλλογο των καθηγητών, ως και για κάθε περίπτωση που θα προκύψει από της αναχωρήσεως μέχρι και της επιστροφής των μαθητών στο χώρο αφίξεως, υπεύθυνος είναι ο αρχηγός και οι συνοδοί εκπαιδευτικοί. Επίσης υπεύθυνος είναι και ο Διευθυντής της Σχολής, για την εκλογή του αρχηγού και των συνοδών της εκδρομής. ς)Η πραγματοποίηση εκδρομών δεν είναι υποχρεωτική για τις Σχολές, ούτε για τους καθηγητές και μαθητές. Συνιστάται όμως στις Σχολές να καταβάλλουν προσπάθεια για την πραγματοποίησή τους και, ιδιαίτερα όταν πρόκειται μ’ αυτές να δημιουργηθούν στους σπουδαστές εντυπώσεις και εμπειρίες χρήσιμες στην ειδικότητά τους. ζ)Η οικονομική διαχείριση των εκδρομών γίνεται από την Επιτροπή της Κοινότητος των μαθητών,  η οποία συνεργάζεται με τον ορισθέντα αρχηγό  ή    τους      συνοδούς     της     εκδρομής   για    τις  (Αντί για τη σελ. 444,849(α) Σελ. 444,849(β) Τεύχος Θ32-Σελ. 49 Τεχνικές και Επαγγελματικές Σχολές Μέσης Εκπαίδευσης 32.Ε.α.120 απαραίτητες συμφωνίες που πρέπει να κλεισθούν για πούλμαν Ξενοδοχεία, εστιατόρια, κλπ. και υπόκειται στον τελικό έλεγχο που γίνεται από τον Διευθυντή της Σχολής. η)Μετά την επιστροφή από πολυήμερη εκδρομή στο εσωτερικό της χώρας, ο Αρχηγός της εκδρομής συντάσσει και υποβάλλει προς τον σύλλογο των καθηγητών αναφορά πραγματοποιήσεως εκδρομής, υπογεγραμμένη και από τους συνοδούς, στην οποία αναφέρονται όλα τα από της αναχωρήσεως μέχρι και της αφίξεως σχετικά συμβάντα. Ο Διευθυντής της Σχολής, ανάλογα με το περιεχόμενο της αναφοράς, την προωθεί στην προϊσταμένη του Αρχή για τα περαιτέρω ή την τοποθετεί στον τηρούμενο στη Σχολή φάκελο εκδρομών. Β.1)Εκτός των εκδρομών, μπορούν να πραγματοποιούνται από όλους τους μαθητές των Σχολών και εκπαιδευτικοί περίπατοι, μέχρι 5 κατά τη διάρκεια του έτους. Για την πραγματοποίηση τους λαμβάνεται απόφαση του Συλλόγου των καθηγητών σε έκτακτη συνεδρίαση, ύστερα από σχετική πρόταση του Διευθυντή της Σχολής. Δεν επιτρέπεται πραγματοποίηση εκπαιδευτικών περιπάτων, μέσα σε ένα μήνα που πραγματοποιήθηκε εκδρομή ή άλλος περίπατος. 2.Η συμπεριφορά των μαθητών σε όλες τις εκδηλώσεις τους, κατά τους περιπάτους και τις εκδρομές, πρέπει να είναι εκείνη που επιβάλλει η μαθητική τους ιδιότητα. Γ΄.Για τις αποζημιώσεις των αρχηγών και των συνοδών εκπαιδευτικών βάσει του άρθρ. 37 του Νόμ. 576/1977, φροντίζει ο Διευθυντής της Σχολής, συνεννοούμενος με τις οικονομικές υπηρεσίες για την ύπαρξη των απαιραιτήτων προϋποθέσεων. Δ΄.Είναι δυνατή η πραγματοποίηση επισκέψεων σε Εργοστάσια, Έργα, Μουσεία, κλπ., μέσα στα πλαίσια των πολιτιστικών εκδηλώσεων, χωρίς έγκριση Προϊσταμένης Αρχής, εφ’ όσον ο χρόνος μεταβάσεως, παραμονής και επιστροφής είναι ίσος με το χρόνο των ωρών διδασκαλίας που προβλέπεται από το ωρολόγιο πρόγραμμα της ημέρας. Στην περίπτωση αυτή ο Διευθυντής, αναφέρει τηλεφωνικώς και εγγράφως στον Γενικό Επιθεωρητή. Η Φ.435.29/238/43244/28.4.1975 απόφασή μας, περί Σχολικών εκδρομών Μέσων και Κατωτέρων Ιδ. Εκ. Σχολών καταργείται από της δημοσιεύσεως της παρούσης στην Εφημερίδα της Κυβερνήσεως. Σελ. 444,850(β) Τεύχος Θ32-Σελ. 50 32.Ε.α.120 Τεχνικές και Επαγγελματικές Σχολές Μέσης Εκπαίδευσης